અને ઓહ યસ, સત્ય નાડેલા! લોર્ડ ઓફ માઇક્રોસોફ્ટ! એના વિના ૧૦૦નો આંકડો જ પૂરો ન થાય ને! યાહ યાહ, જેણે એક ફિલ્મમાં બાર બાર રોલ કરીને પ્રેક્ષકોને જગાડી દીધા હતા તે આપણી સૌની પ્રિય પ્રિયંકા ચોપડા પરિચય આપે છે મેગન મર્કલનો. અને છે પ્રીત ભરારા, ૧૦૦માંના એક હાલના રાજકારણમાં હિમાચલની જેમ અચલ ઊભેલા ગુનાશોધક રોબર્ટ મલરના પરિચય લેખક તરીકે. તે પછી પ્રવેશે છે શેખ હસીના, ભલે બંગલાદેશી હોય પણ ગગનવાલાને મન ‘એબીસી ટ્રાયેન્ગલ’ યાને અફઘાનિસ્તાન, ભારત, સિલોનનો આખો ભૂખંડ તે મેરા ભારત મહાન જ કહેવાય. પરિચય રાઇટર હ્યમન રાઇટ્સનાં નેત્રી મીનાક્ષી ગાંગુલી. તે પછી છે, ઓહોહોહો! લિઓ વરદકર! મરાઠી માણુસ! જે બિલીવ ઇટ ઓર નોટ, ઇંગ્લેન્ડની પાસેના આયર્લેન્ડ દેશના પ્રધાન મંત્રી છે! અને હલો! સાદિક ખાન! પાકિસ્તાની માબાપનું ફરજંદ અને હાલ લંડન શહેરના નગરપતિ. તેના પરિચય લેખક ન્યુ યોર્કના ભૂતપૂર્વ નગરપતિ માઇક બ્લૂમબર્ગ લખે છે કે સાદિક મિયાં એક દહાડો બ્રિટનના પ્રધાન મંત્રી બને તો નવાઈ નહીં.